Deka-

Deka- (tähis da) on SI-süsteemi ühikunimetuste detsimaaleesliide. Selle eesliitega moodustatud ühik on alusühikust 10 korda suurem. 

Eesliide deka- on kasutusel näiteks  vedeliku mahuühikus dekaliiter (tähis dal); 1 dekaliiter on 10 liitrit.

Eesliite nimetus tuleneb kreeka keele sõnast déka (kümme) ja võeti ametlikult kasutusele 1795. a koos meetermõõdustikuga. Eesliite tähis da kehtestati 1960. a, varem olid kasutusel tähised D, Da ja dk.

Kategooria:Mõõtühikute detsimaaleesliited